สวัสดีค่ะ เมื่อวานหนูวัดไข้ได้ 36.2 พอตื่นเช้ามาก็วัดไข้ได้37.1 เสี่ยงเป็นโควิดมั้ยคะ กลัวมากค่ะ
สวัสดีค่ะ หากวัดอุณหภูมิร่างกายได้ 37.1 องศาเซลเซียส แสดงว่าอาจมีไข้ แต่เนื่องจากเพิ่งเป็นการวีดเพียงครั้งเดียว แนะนำควรวัดซ้ำอีกครั้งหลังจากนี้ประมาณ 2-3 ชั่วโมง โดยในเบื้องต้น ควรดื่มน้ำเปล่ามากๆ ไปก่อน เพราะหากร่างกายขาดน้ำ อุณหภูมิร่างกายก็อาจเพิ่มสูงขึ้นได้ หากยังคงวัดได้มากกว่า 37 องศาเซลเซียส แสดงว่ามีไข้จริง แต่หากยังไม่มีอาการผิดปกติอื่นๆ ก็ยังไม่สามารถบอกได้ว่าเกิดจากสาเหตุอะไร ส่วนการจะเป็นโรค covid19 หรือไม่นั้น หากมีประวัติเสี่ยงในการรับเชื้อมา เช่น การกลับมาจากต่างประเทศ การสัมผัสใกล้ชิดกับผู้ที่มาจากต่างประเทศ รวมถึงการสัมผัสใกล้ชิดกับผู้ที่ป่วยเป็นโรคนี้ ก็ควรรีบไปยังโรงพยาบาลเพื่อตรวจวินิจฉัยค่ะ แต่หากไม่ได้มีประวัติเสี่ยง ก็ให้สังเกตอาการต่อไปก่อน และดูแลรักษาตามอาการที่เป็นอยู่ เช่น การเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล เป็นต้น เลือกทานอาหารที่มีประโยชน์ เน้นทานผักและผลไม้เพื่อช่วยเสริมภูมิคุ้มกัน ไม่ดื่มแอลกอฮอล์และไม่สูบบุหรี่ นอนพักผ่อนให้เพียงพอ เป็นต้น หากอาการไข้ขึ้นสูง มีอาการอื่นๆ เพิ่ม เช่น เจ็บคอ หายใจหอบเหนื่อย ปวดท้อง เป็นต้น ก็ควรไปพบแพทย์เพื่อตรวจรักษาค่ะ